Fyrsta klifurmót ÍA var haldið um helgina í aðstöðu Klifurfélags ÍA á Vesturgötu á Akranesi og tóku rúmlega tuttugu krakkar þátt . Mótið var innanfélagsmót og var einstaklega vel heppnað . Áhorfendur sem fylltu húsnæðið skemmtu sér vel við að fylgjast með flottum tilþrifum klifraranna og létu vel í sér heyra . Undirbúningur fyrir bikarmeistaramót Íslands sem haldið verður í lok apríl er nú í fullum gangi hjá félaginu en ÍA sendir tvo keppendur á mótið í unglingaflokki .